U-I-107/99
Natisni
Opravilna št.:
U-I-107/99
Datum odločitve:
15. 7. 1999
Objavljeno:
OdlUS VIII, 194
ECLI:
ECLI:SI:USRS:1999:U.I.107.99
Akt:
Odlok o spremembi dolgoročnega plana Občine Medvode za obdobje 1986 - 2000 (Uradni list RS, št. 24/99)

Odlok o spremembi dolgoročnega plana Občine Medvode za obdobje 1986 - 2000 (Uradni list RS, št. 24/99)

Odlok o spremembi in dopolnitvi prostorskih ureditvenih pogojev za plansko celoto Š 10 Pirniče (Uradni list RS, št. 24/99)
Izrek:
Postopek za preizkus pobude za oceno ustavnosti in zakonitosti Odloka o spremembi dolgoročnega plana Občine Medvode za obdobje 1986 - 2000, Odloka o spremembi dolgoročnega plana Občine Medvode za obdobje 1986 - 2000 in Odloka o spremembi in dopolnitvi prostorskih ureditvenih pogojev za plansko celoto Š 10 Pirniče se ustavi.
Evidenčni stavek:
Ustavno sodišče postopek za oceno ustavnosti in zakonitosti ustavi, če pobudnik, ki je opozorjen na pravne posledice, vloge v določenem roku ne dopolni.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 24., 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Krajevna skupnost Smlednik
Datum vloge:
5. 5. 1999
Vrsta odločitve:
sklep
Vrsta rešitve:
ustavitev
Dokument:
US19618
Dokument v PDF obliki:
U-I-107-99.pdf
114 KB
Prenesite datoteko
U-I-107/99
15. 7. 1999
S K L E P
Ustavno sodišče je v postopku za preizkus pobude Krajevne skupnosti Smlednik, na seji dne 15. julija 1999
s k l e n i l o:
Postopek za preizkus pobude za oceno ustavnosti in zakonitosti Odloka o spremembi dolgoročnega plana Občine Medvode za obdobje 1986 - 2000 (Uradni list RS, št. 24/99), Odloka o spremembi dolgoročnega plana Občine Medvode za obdobje 1986 - 2000 (Uradni list RS, št. 24/99) in Odloka o spremembi in dopolnitvi prostorskih ureditvenih pogojev za plansko celoto Š 10 Pirniče (Uradni list RS, št. 24/99), se ustavi.
O b r a z l o ž i t e v
1. Pobudnica je z vlogo z dne 15. 4. 1999 zahtevala presojo ustavnosti in zakonitosti v izreku navedenih predpisov in predlagala začasno zadržanje njihovega izvrševanja. Ustavno sodišče je vlogo obravnavalo kot pobudo za oceno ustavnosti in zakonitosti, ker krajevna skupnost po 23. členu Zakona o Ustavnem sodišču (Uradni list RS, št. 15/94 - v nadaljevanju: ZUstS) ni navedena kot upravičenka do vložitve zahteve.
2. Po 24. členu ZUstS lahko vsak da pisno pobudo za začetek postopka, če izkaže svoj pravni interes, ki je podan, če predpis ali splošni akt za izvrševanje javnih pooblastil, katerega oceno ustavnosti in zakonitosti pobudnik predlaga, neposredno posega v njegove pravice, pravne interese oziroma pravni položaj. Ustavno sodišče je pobudnico pozvalo, naj v osmih dneh vlogo dopolni z navedbami, na kakšen način so neposredno prizadete pravice, pravni interesi oziroma pravni položaj Krajevne skupnosti Smlednik.
3. Pobudnica v danem roku vloge ni dopolnila, čeprav je bila opozorjena na posledice. Ker ni bilo mogoče preizkusiti, ali so izpolnjeni pogoji za začetek postopka, je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen